section_heading: Proizvodnja energije
paragraph_text: GE-ova povijest rada s turbinama u području proizvodnje električne energije donijela je dovoljno znanja da se okušaju u proizvodnji turbokompresora za zrakoplove. Pod vodstvom Sanford Alexander Mossa GE je proizveo prve turbokompresore tijekom Prvog svjetskog rata te su ih nastavili razvijati tijekom međuratnog razdoblja. Turbokompresori su postali neophodni u godinama neposredno prije Drugog svjetskog rata, a GE je bio svjetski lider u proizvodnji turbokompresora kada je rat počeo. Ovo iskustvo učinilo je GE prirodnim odabirom za razvoj Whittle W.1 mlaznog motora koji je predstavljen u Sjedinjenim Američkim Državama 1941. godine. GE zauzimao je deveto mjesto prema ugovorima o ratnoj proizvodnji među Sjedinjeno-američkim korporacijama. Iako je njihov rani rad s Whittle dizajnom kasnije predan tvrtki Allison Engine, GE Aviation je postao jedan od najvećih svjetskih proizvođača motora, zaobilazeći britansku tvrtku Rolls-Royce plc.